
TECHNINĖ SPECIFIKACIJA

1. PIRKIMO OBJEKTO APRAŠYMAS
1.1. SĄVOKOS
1.1.1. Pirkėjas – AB Lietuvos oro uostai. 
1.1.2. Tiekėjas – ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė, su kuriuo Pirkėjas sudaro Sutartį.
1.1.3. Prekės – Serverinės stebėsenai skirti komponentai (nurodyti 1.2.9 p.).
1.1.4. Paslaugos – Serverinės stebėsenai skirtų Prekių montavimo, pajungimo ir integracijos į esamą Sistemą paslaugos (nurodytos 1.2.9 p.).
1.1.5. Sistema – Pirkėjas naudoja Kentix gamintojo sukurtą integruotą stebėsenos platformą, kuri skirta IT patalpų aplinkos parametrų (temperatūros, drėgmės, dūmų, judesio ir kitų rizikos veiksnių) realaus laiko kontrolei ir automatiniam įspėjimų apie grėsmes generavimui.
1.1.6. Sutartis – Sutartis, sudaroma tarp Tiekėjo ir Pirkėjo dėl Pirkimo objekto.
1.2. PIRKIMO OBJEKTAS IR KIEKIAI
1.2.1. Pirkimo objektas – Prekės ir Paslaugos skirtos serverinių stebėsenos plėtrai, jų montavimas ir įdiegimas į esamą infrastruktūrą (toliau – Pirkimo objektas).
1.2.2. Pirkėjas siekia įsigyti Prekes ir Paslaugas, kurių techniniai reikalavimai aprašyti šioje Techninėje specifikacijoje.
1.2.3. Prekės ir Paslaugos bus perkamos pagal poreikį. Pirkėjas numato, bet neįsipareigoja, per Sutarties galiojimo laikotarpį nupirkti Prekių / Paslaugų, neviršijant pradinės Sutarties vertės,  t. y. ne daugiau kaip už 250 000,00 Eur be PVM.
1.2.4. Esant poreikiui, Pirkėjas turės teisę pirkti ir kitas 1.2.9 p. nenurodytas Prekes ir / ar Paslaugas susijusias su Pirkimo objektu (toliau – Papildomos prekės ir / ar paslaugos). Papildomų prekių ir /ar paslaugų pirkimui taikomos visos Prekių ir Paslaugų pirkimui šioje Techninėje specifikacijoje ir Sutartyje nustatytos sąlygos. Papildomų prekių ir / ar paslaugų bus galima įsigyti už ne daugiau kaip 10% nuo pradinės Sutarties vertės, t. y 25 000,00 Eur be PVM, neviršijant 1.2.3. punkte nurodytos kainos.
1.2.5. Papildomos prekės ir / ar paslaugos bus perkamos tokiais įkainiais, kurie galios Pirkėjo užsakymo pateikimo dieną laimėjusio dalyvio kainoraštyje, skelbiamame viešai internete ir / arba prekių pardavimo vietoje, arba, jei tokios kainos neskelbiamos, Tiekėjo pasiūlytomis, konkurencingomis ir rinką atitinkančiomis kainomis. Siekiant, kad Papildomų prekių ir / ar paslaugų kainos neviršytų rinkos kainų, Papildomų prekių ir / ar paslaugų įkainius Tiekėjas turės suderinti su Pirkėju iš anksto.
1.2.6. Pirkimo objektas apima:
1.2.6.1. Sistemos plėtrai skirtų Prekių tiekimą;
1.2.6.2. Prekių montavimą, pajungimą prie Pirkėjo serverinių stebėsenos infrastruktūros;
1.2.6.3. Prekių integraciją į veikiančią Pirkėjo Sistemą;
1.2.6.4. Sistemos sukonfigūravimą, testavimą ir paleidimą;
1.2.7. Tiekėjas turi įsivertinti, kad Prekės turės būti montuojamos Pirkėjo filialuose: Vilniuje, Kaune, Palangoje. 
1.2.8. Montavimo vietos bus derinamos su Pirkėju Prekių užsakymo metu.
1.2.9. Lentelė Nr. 1 – perkamų Paslaugų/Prekių sąrašas ir preliminarūs jų kiekiai (detalūs reikalavimai pateikiami Techninės specifikacijos priede Nr. 1):
	Eil. Nr.
	Paslaugos/Prekės pavadinimas
	Paslaugų/Prekių  kiekis
	Mato pavadinimas

	1. 
	Įėjimo į serverinę durų skaitytuvai 
	6
	Vnt.

	2. 
	Įėjimo į serverinę durų skaitytuvų montavimo, konfigūravimo, testavimo ir paleidimo paslauga
	6
	Vnt.

	3. 
	Komutacinių spintų užraktai (išmatavimai: 149 x 34 x 35,9 mm (LxWxH)) 
	50
	Vnt.

	4. 
	Komutacinių spintų užraktų montavimo, konfigūravimo  testavimo ir paleidimo paslauga   
	50
	Vnt.

	5. 
	Komutacinių spintų užraktai (išmatavimai: 250 x 34 x 31 mm (LxWxH)) 
	45
	Vnt.

	6. 
	Komutacinių spintų užraktų montavimo, konfigūravimo  testavimo ir paleidimo paslauga
	45
	Vnt.

	7. 
	Durų padėties jutiklis (išmatavimai 63 x 29 x 28 mm)
	30
	Vnt.

	8. 
	Durų padėties jutiklio montavimo, konfigūravimo  testavimo ir paleidimo paslauga
	30
	Vnt.

	9. 
	Drėgmės ir temperatūros daviklis (IT arba LAN)
	32
	Vnt.

	10. 
	Drėgmės ir temperatūros daviklis (IT arba LAN) montavimo, konfigūravimo testavimo ir paleidimo  paslauga
	32
	Vnt.

	11. 
	Drėgmės ir temperatūros daviklis (room)
	32
	Vnt.

	12. 
	Drėgmės ir temperatūros daviklis (room) montavimo, konfigūravimo testavimo ir paleidimo paslauga
	32
	Vnt.

	13. 
	Durų magnetai 
	75
	Vnt.

	14. 
	Durų magnetų montavimo, konfigūravimo, testavimo ir paleidimo paslauga
	75
	Vnt.

	15. 
	Vaizdo stebėjimo kameros 
	20
	Vnt.

	16. 
	Vaizdo stebėjimo kamerų montavimo, konfigūravimo,  testavimo ir paleidimo paslauga
	20
	Vnt.

	17. 
	Kentix sistemos komunikacijos magistralė
	20
	Vnt.

	18. 
	Kentix sistemos komunikacijos magistralės montavimo, konfigūravimo, testavimo ir paleidimo paslauga
	20
	Vnt.

	19. 
	Komutacinė spinta
(Pirkėjas pats atlieka montavimo paslaugas)
	10
	Vnt.

	20. 
	Komutacinė spinta
(Pirkėjas pats atlieka montavimo paslaugas)
	10
	Vnt.



1.2.10. Prekės nurodytos lentelėje Nr. 1 Eilės Nr. nuo 1 iki 8 turi būti suderinamos su Pirkėjo turimos sistemos Kentix programine įranga. Pateikus Tiekėjui užsakymą, užsakyme nurodytos prekės turi būti suderinamos su Sistema ir sujungtos į bendrą serverinės stebėjimo sistemą bei veikti kaip viena centralizuota sistema.
1.2.11. Tiekiamos Prekės turi būti naujos, nenaudotos, nesugadintos ar kitaip nepažeistos.
1.2.12. Tiekėjas įsipareigoja suteikti Prekėms ir Papildomoms prekėms garantiją ne trumpesnę nei 12 (dvylikos) mėnesių nuo jų priėmimo – perdavimo akto pasirašymo dienos. Garantijos laikotarpiu Prekės ir Papildomos prekės, kuriose nustatyti defektai, turi būti nedelsiant keičiamos naujomis, jų neremontuojant.
1.3. REIKALAVIMAI PIRKIMO OBJEKTUI
1.3.1. Prekių pristatymo terminas nuo Pirkėjo užsakymo pateikimo dienos negali viršyti 1 (vieno) mėnesio. 
1.3.2. Paslaugų teikimo terminas negali būti ilgesnis kaip 1 (vienas) mėnesis nuo Paslaugų užsakymo  pateikimo dienos.
1.3.3. Gavęs užsakymą iš Pirkėjo, Tiekėjas per 5 (penkias) darbo dienas turi įvertinti ir suderinti su Pirkėju Prekių kiekius ir Paslaugų apimtis.
Pastaba: Tiekėjas privalo įsivertinti serverinėse spintose esamus užraktus ir naujus užraktus sumontuoti pritaikant prie esamos serverinės spintos konstrukcijos. Jeigu serverinės spintoje nėra techninės galimybės sumontuoti Kentix gamintojo spynos užrakto, serverinė spinta privalo būti pakeista nauja (pagal Lentelėje Nr. 1 nurodytą prekę). Už nesuderinamų spintų demontavimą, įrangos perkėlimą ir montavimą atsako Pirkėjas.
1.3.4. Tiekėjas gavęs ir pristatęs Pirkėjui užsakytas Prekes, įsipareigoja jas sumontuoti Pirkėjo nurodytose patalpose ir /ar nurodytuose serverinės spintose. 
1.3.5.  Tiekėjas įsipareigoja durų magnetinius kontaktus sumontuoti taip, kad jie užtikrintų serverinės spintos sienelių kontrolę. Kontaktai turi būti montuojami iš vidinės serverinės spintos pusės, sutvirtinant kniedėmis arba kitu su Pirkėju suderintu tvirtinimo būdu. Spynų ir durų magnetinių kontaktų praplėtojai (jei tokie reikalingi) turi būti tvarkingai pritvirtinti serverinės spintos viduje.
1.3.6. Tiekėjas įsipareigoja visus laidus, skirtus sistemos komponentų sujungimui, tvarkingai sudėti į tam skirtus lovelius, esančius serverinės spintoje. Draudžiama palikti laisvus, nesutvirtintus ar nepažymėtus laidus.
1.3.7. Tiekėjas įsipareigoja drėgmės ir temperatūros daviklį sumontuoti taip, kad būtų užtikrintas optimalus patalpos stebėjimas. Tikslias montavimo vietas Tiekėjas privalo suderinti su Pirkėju. Daviklio laidai turi būti tvarkingai paslėpti kabelių loveliuose.
1.3.8. Tiekėjas įsipareigoja vaizdo stebėjimo kameras montuoti tik suderinus jų pozicijas su Pirkėju. Kameros turi būti nukreiptos į serverines spintas taip, kad būtų galima identifikuoti asmenį. Tvirtinimui naudojamos gamintojo rekomenduojamos montavimo priemonės.
1.3.9. Tiekėjas įsipareigoja kiekvieną įrenginio sujungimą prie Pirkėjo komutatoriaus suderinti su Pirkėju. Po prijungimo visi kabeliai turi būti pažymėti, o komutacijos schema pateikta Pirkėjui.
1.3.10. Tiekėjas įsipareigoja visas montavimo paslaugas atlikti laikantis Kentix gamintojo pateiktų techninių dokumentų ir rekomendacijų. Už visų sumontuotų komponentų kokybišką ir saugų sumontavimą atsako pats Tiekėjas.
1.3.11. [bookmark: _Hlk207647505]Tiekėjas įsipareigoja užtikrinti švarą ir tvarką atliekamų Paslaugų zonoje. Užbaigus diegimo darbus, Paslaugų teikėjas privalo pašalinti visas medžiagas, šiukšles, pakuotes ir kitus montavimo metu susidariusius likučius iš Pirkėjo patalpų. Atliekos turi būti perduodamos teisėtai veikiančioms atliekų tvarkymo įmonėms, užtikrinant jų perdirbimą, pakartotinį panaudojimą ar utilizavimą aplinką tausojančiu būdu pagal žaliųjų viešųjų pirkimų principus.
1.3.12. Tiekėjas įsipareigoja įrengti ir sukonfigūruoti Prekes į sistemą taip, kad Pirkėjas turėtų galimybę realiuoju laiku gauti duomenis, bei tuos duomenis stebėti ir valdyti sistemoje:
1.3.12.1. aplinkos veiksnius (temperatūrą, drėgmę, oro slėgį);
1.3.12.2. stebėti patalpoje esanti vaizdą;
1.3.12.3. valdyti sistemoje suprogramuotas spynas, tai pat matyti esamus statusus (užrakinta\ atrakinta). Jei statusas viršija iš anksto numatytą atidarymo laiką, Sistema privalo informuoti apie tai;
1.3.12.4. valdyti įeigos kontrolę. Turi būti galima nustatyti įeigos laikus ir kontroliuoti įėjimą;
1.3.12.5. aiškiai matyti žemėlapyje stebimos patalpos planus ir juos atvaizduoti stebėsenos sistemoje, t. y. privalo būti kiekvienos patalpos grafinė vizualizacija;
1.3.12.6. vartotojų grupių teisių valdymas (galimybė lengvai priskirti, atimti, riboti galiojimo laikus). Įeigos kontrolė ir spintų valdymas turi būti sukonfigūruoti su RFID kortelėmis, suderinamomis su Pirkėjo naudojamomis HiD iClass GP kortelėmis;  
1.3.12.7. sukonfigūruoti LDAP (angl. Lightweight Directory Access Protocol) galimybę;
1.3.12.8. sukonfigūruoti Sistemos komponentus taip, kad būtų galima stebėti įrenginių įvykių žurnalą iki 30 d. įrašų, taip pat turi būti galimybė pagal įvykius peržiūrėti tuo metu nufilmuotą vaizdą.
1.3.13. Tiekėjas viso Paslaugų suteikimo metu įsipareigoja vadovautis galiojančiais teisės aktais, įskaitant Lietuvos Respublikos kibernetinio saugumo įstatymą. 
1.3.14. Tiekėjas įsipareigoja užtikrinti, kad visos siūlomos Prekės būtų paženklintos CE ženklu ir turėtų atitikties sertifikatus, patvirtinančius jų atitiktį Europos Sąjungos reikalavimams (jeigu taikoma).
1.3.15. Suteiktoms paslaugoms taikomas 12 (dvylikos) mėnesių garantinis laikotarpis, kuris pradedamas skaičiuoti po Paslaugų akto priėmimo - perdavimo pasirašymo dienos.
1.3.16. Tiekėjas, visa apimtimi įvykdęs Sistemos plėtros darbus, įsipareigoja pateikti Pirkėjui detalią techninę dokumentaciją, kurioje turi būti:
1.3.16.1. išsami IP adresacijos schema;
1.3.16.2. prisijungimų prie sistemos komponentų duomenys (vartotojų vardai, slaptažodžiai, prieigos teisės);
1.3.16.3. komutacijų lentelės su nurodytais įrenginiais ir jų sujungimo vietomis;
1.3.16.4. loginės ir struktūrinės schemos, atspindinčios sistemos architektūrą;
1.3.16.5. visų sumontuotų įrenginių sąrašas su jų modeliais ir serijiniais numeriais.
1.3.17. Aukščiau išvardinta dokumentacija turi būti parengta ir pateikta Pirkėjui ne vėliau kaip per 10 darbo dienų po Sistemos paleidimo – perdavimo dienos.
1.3.18. Komutacinių spintų reikalavimai nurodyti Techninės specifikacijos 1 priede.
2. PRIEVOLIŲ VYKDYMAS
2.1. PRIEVOLIŲ VYKDYMO VIETA(-OS)
☒ Vilniaus oro uostas, Rodūnios k. 2, Vilnius
☒ Kauno oro uostas, Oro uosto g. 4, Karmėlava, Kauno raj.
☒ Palangos oro uostas, Liepojos pl. 1, Palanga
2.2. UŽSAKYMŲ VYKDYMO TVARKA IR TERMINAI:
2.2.1. Užsakymų vykdymo terminai
2.2.1.1. Nurodyta 1.3.1 p., 1.3.2 p.
2.2.2. Užsakymų teikimo būdas:
☒ El. paštu
2.2.3. Pirkėjo įsipareigojimai, susiję su Pirkimo objektu
2.2.3.1. Tiekėjas įsipareigoja užtikrinti, kad Paslaugų teikimui paskirti darbuotojai būtų nepriekaištingos reputacijos, išklausytų reikiamus mokymus ir gautų nuolatinius leidimus dirbti Pirkėjo objektų riboto patekimo teritorijose.
2.2.3.2. Tiekėjas įsipareigoja, kad iki nuolatinių leidimų gavimo darbuotojai darbus atliks tik lydimi Pirkėjo paskirtų asmenų.
2.2.3.3. Tiekėjas įsipareigoja apmokėti visus mokesčius, susijusius su leidimų išdavimu ir privalomais mokymais, vadovaudamasis Pirkėjo interneto svetainėje skelbiama informacija:
2.2.3.3.1. https://www.ltou.lt/lt/galimybes-verslui/leidimai
2.2.3.3.2. https://www.ltou.lt/lt/apie-lietuvos-oro-uostus/mokymai
2.2.3.4. Tiekėjas įsipareigoja įvertinti, kad nuolatinio asmens leidimo išdavimo terminas gali trukti iki 5 (penkių) savaičių, jei pateikiami visi reikalaujami dokumentai.
2.2.3.5. Tiekėjas įsipareigoja pateikti tinkamai užpildytus dokumentus leidimams gauti ne vėliau kaip per 1 (vieną) savaitę nuo Sutarties įsigaliojimo dienos. Sutarties vykdymo metu pasikeitus darbuotojams, dokumentai privalo būti pateikti nedelsiant, bet ne vėliau kaip per 1 (vieną) savaitę nuo naujų darbuotojų paskyrimo dienos.
2.2.3.6. Tiekėjas įsipareigoja užtikrinti, kad viso Sutarties galiojimo metu būtų pakankamas skaičius darbuotojų, turinčių nuolatinius leidimus, kad Paslaugos galėtų būti teikiamos nepertraukiamai.
2.2.3.7. Tiekėjas įsipareigoja užtikrinti, kad Sutartį vykdantys asmenys ne vėliau kaip per 30 (trisdešimt) dienų nuo Sutarties įsigaliojimo dienos išklausytų ir išlaikytų mokymus, reikalingus nuolatiniam leidimui gauti. Mokymų išlaidos Paslaugų teikėjui nekompensuojamos.
3. APLINKOSAUGINIAI REIKALAVIMAI PERKAMOMS PREKĖMS. 
3.1. Visa pasiūlyme nurodyta techninė įranga turi būti tvirta, ilgaamžė, funkcionali, ji ar jos sudedamosios dalys tinka naudoti daug kartų ir (ar) lengvai pataisomos, ir (ar) pakeičiamos.
3.2. Tiekėjas privalo taikyti aplinkosaugos priemones, mažinančias atliekų susidarymą, užtikrinti, kad visos panaudotos detalės ir medžiagos būtų tinkamai surenkamos, rūšiuojamos bei perduodamos atliekų tvarkytojams. Visos prekių pakuotės turi būti utilizuojamos teisės aktuose nustatyta tvarka, perduodant jas atliekų tvarkytojams arba pristatant į tam skirtas surinkimo vietas. Pakuotės negali būti paliekamos pas Pirkėją. 
3.3. Montavimo metu susidariusios atliekos (pakuotės, medžiagų likučiai, elektronikos komponentai) turi būti surenkamos ir perduodamos licencijuotiems atliekų tvarkytojams.
3.4. Montavimo darbai turi būti atliekami naudojant medžiagas ir technologijas, kurios užtikrina ilgalaikį įrangos tarnavimo laiką ir mažina poreikį keisti komponentus.
4. KARTU SU PASIŪLYMU PATEIKIAMI DOKUMENTAI 
4.1. Priedas Nr. 1 – Techninių reikalavimų atitikties lentelė.


	
	
	



